

 **ΓΡΑΦΕΙΟ ΤΥΠΟΥ**

Αθήνα, 22 Οκτωβρίου 2018

**Δελτίο Τύπου**

**Αποφάσεις της Κεντρικής Επιτροπής Κινητικότητας για κάλυψη 5.481 θέσεων μέσω μετατάξεων και αποσπάσεων δημοσίων υπαλλήλων, στο πλαίσιο του β’ κύκλου του 2018, καθώς και για την ενίσχυση του ΑΣΕΠ.**

**Συνεδρίασε το πρωί, στο Υπουργείο Διοικητικής Ανασυγκρότησης, η Κεντρική Επιτροπή Κινητικότητας και αφού εξέτασε αιτήματα 165 φορέων, ενέκρινε την κάλυψη 5.481 θέσεων μέσω μετατάξεων και αποσπάσεων δημοσίων υπαλλήλων.**

Αναλυτικά, ενέκρινε αιτήματα για την κάλυψη **4.754** θέσεων μέσω μετατάξεων και **727** μέσω αποσπάσεων.

Σε αυτό το πλαίσιο, εγκρίθηκαν για πρώτη φορά ολοκληρωμένα τα αιτήματα για την κάλυψη, μέσω του Ενιαίου Συστήματος Κινητικότητας, των Δήμων και των Περιφερειών.

**Επίσης, στο πλαίσιο της ανάγκης ενίσχυσης της λειτουργίας του ΑΣΕΠ, εγκρίθηκε πλήρως αίτημά του για κάλυψη 5 θέσεων από μετατάξεις και άλλων 18 από αποσπάσεις.**

Παράλληλα εξετάστηκαν και εγκρίθηκαν μεμονωμένα αιτήματα μετατάξεων και αποσπάσεων υπαλλήλων. Συγκεκριμένα, **45** για αμοιβαία μετάταξη, **37** για απόσπαση λόγω συνυπηρέτησης και **35** για απόσπαση/μετάταξη λόγω υγείας.

**Στις επόμενες ημέρες θα εκδοθεί ανακοίνωση της Κεντρικής Επιτροπής Κινητικότητας και ανάρτηση του σχετικού πίνακα των θέσεων για την ενημέρωση των ενδιαφερομένων.**

